CELEX: C2007/283/31
Language: bg
Date: 2007-11-24 00:00:00
Title: Дело C-416/07: Иск, предявен на 11 септевмври 2007 г. — Комисия на Европейските общности/Република Гърция

24.11.2007   
            
            
               BG
            
            
               Официален вестник на Европейския съюз
            
            
               C 283/16
            
         Иск, предявен на 11 септевмври 2007 г. — Комисия на Европейските общности/Република Гърция
   (Дело C-416/07)
   (2007/C 283/31)
   Език на производството: гръцки
   Страни
   
      Ищец: Комисия на Европейските общности (представители: E. Tserepa Lacombe и F. Erlbacher)
   
      Ответник: Република Гърция
   Искания на ищеца
   Ищецът моли Съда да установи, че:
   
               1.
            
            
               като не е взела необходимите мерки, състоящи се в това:
               
                           —
                        
                        
                           всяко предприятие, което извършва транспортиране на животни, да е получило разрешително от компетентния орган и да е вписано в регистър, с цел бързо да може да бъде идентифицирано от компетентния орган, по-специално в случай на неспазване на правилата относно хуманно отношение към животните при транспортиране,
                        
                     
                           —
                        
                        
                           компетентните органи да извършват задължителен контрол на пътните планове/маршрутните разписания,
                        
                     
                           —
                        
                        
                           да са предвидени пунктове за почивка за животните след разтоварване от корабите в пристанищата или в тяхна близост,
                        
                     
                           —
                        
                        
                           да се гарантира извършването на ефективен контрол върху средствата за транспорт и върху животните,
                        
                     
                           —
                        
                        
                           да се налагат ефикасни, съразмерни и възпиращи санкции в случаи на повторно извършени и тежки нарушения на разпоредбите относно защитата на животните при транспортиране,
                        
                     Република Гърция е нарушила задълженията си, произтичащи по силата на член 5, част A, параграф 1, буква a), подточки i) и ii), член 5, част A, параграф 2, буква б), член 5, част A, параграф 2, буква г), подточка i), първо тире, член 8, член 9 и член 18, параграф 2 от Директива № 91/628/ЕИО на Съвета от 19 ноември 1991 година за защита на животните по време на транспорт и за изменение на Директиви 90/425/ЕИО и 91/496/ЕИО (1), по силата на точка 7, буква б), от глава VII на приложението към въпросната директива, a след 5 януари 2007 година, по силата на член 5, параграф 4, член 6, параграф 1, член 13, параграфи 3 и 4, член 15, параграф 1, член 25, член 36 и член 27, параграф 1 от Регламент № 1/2005 (ЕИО) на Съвета от 22 декември 2004 година относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и Регламент (ЕО) № 1255/97 (2),
            
         
               2.
            
            
               като не е взела необходимите мерки:
               
                           —
                        
                        
                           за да гарантира спазването на правилата относно зашеметяването на животните при клане и
                        
                     
                           —
                        
                        
                           за да гарантира провеждането на подходящи инспекции и осигуряването на подходящ контрол върху кланиците,
                        
                     Република Гърция не е изпълнила задълженията си, които произтичат по силата на член 3, член 5, параграф 1, буква г), член 6, параграф 1 и член 8 от Директива № 3/119/EО на Съвета от 22 декември 1993 година относно защитата на животните по време на клане или умъртвяване (3),
            
         
               3.
            
            
               Ищецът моли Република Гърция да бъде осъдена да заплати съдебните разноски.
            
         Правни основания и доводи
   В рамките на настоящия иск Комисията твърди, че Република Гърция не прилага правилно определени разпоредби относно защитата на животните при транспортиране и при клане или умъртвяване.
   Комисията моли Съда да установи, че като не е приела законосъобразни административни мерки, необходими за да се съобрази със задълженията си по член 5, част A, параграф 1, буква a), подточки i) и ii), член 5, част A, параграф 2, буква б), член 5, част A, параграф 2, буква г), подточка i), първо тире, член 8, член 9 и член 18, параграф 2 от Директива № 91/628/ЕИО на Съвета от 19 ноември 1991 година за защита на животните по време на транспорт и за изменение на Директиви 90/425/ЕИО и 91/496/ЕИО, по силата на точка 7, буква б), от глава VII на приложението към въпросната директива, и след 5 януари 2007 година, по силата на член 5, параграф 4, член 6, параграф 1, член 13, параграфи 3 и 4, член 15, параграф 1, член 25, член 36 и член 27, параграф 1 от Регламент № 1/2005 (ЕИО) на Съвета от 22 декември 2004 година относно защитата на животните по време на транспортиране и свързаните с това операции и за изменение на Директиви 64/432/ЕИО и 93/119/ЕО и Регламент (ЕО) № 1255/97, Република Гърция не е изпълнила задълженията, които произтичат за нея от въпросната правно уредба.
   Комисията иска също така Съдът на Европейските общности да установи, че като не е приела законосъобразните административни мерки, необходими за да се съобрази със задълженията си по член 3, член 5, параграф 1, буква г), член 6, параграфи 1 и 8 от Директива № 93/119/EО на Съвета от 22 декември 1993 година относно защитата на животните по време на клане или умъртвяване, Република Гърция не е изпълнила задълженията, които произтичат за нея по силата на въпросната правна уредба.
   Комисията напомня, че съгласно практиката на Съда на Европейските общности е възможно дадено нарушение да бъде последица от административна практика, която нарушава общностното право. В рамките на настоящия иск Комисията не се основава на изолирана преценка на фактическите обстоятелства, а върху значителен брой случаи, констатирани от Службата по храните и ветеринарните въпроси към Комисията, и които случаи съставляват системни и общи нарушения на задълженията на съответната държава във връзка с посочените разпоредби.
   По-специално, Комисията изтъква, че Република Гърция не е приела необходимите мерки, така че всяко предприятие, което извършва транспортиране на животни, да получи разрешително от компетентния орган и да е вписано в регистър, с цел бързо да може да бъде идентифицирано от компетентния орган, по-специално в случай на неспазване на правилата относно хуманно отношение към животните при транспортиране, компетентните органи да извършват задължителен контрол на пътните планове/маршрутните разписания, да са предвидени пунктове за почивка за животните след разтоварване от корабите в пристанищата или в тяхна близост, да се гарантира извършването на ефективен контрол върху средствата за транспорт и върху животните.
   Впрочем Комисията поддържа, че Република Гърция не е приела необходимите мерки с цел да се гарантира спазването на правилата относно зашеметяването на животните при клане или умъртяване и за да се гарантира провеждането на подходящи инспекции и съответен контрол на кланиците.
   Комисията подчертава, че както към момента на изтичане на определения в мотивираното становище срок, така и след тази дата, и въпреки определени усилия от страна на гръцките власти, Република Гърция не е приела необходимите мерки, за да се заличат последствията от бездействието, в което тя бива упреквана. По-голямата част от отправените на гръцките органи препоръки не са били или са били частично изпълнени. От друга страна, докладите на командирования на място персонал предоставят информация, будеща обезпокоения относно осъществяването на посочените по-горе мерки.
   
      (1)  OB L 340, 11.12.1991 г., стр. 17.
   
      (2)  OB L 3, 5.1.2005 г., стр. 1.
   
      (3)  OB L 340, 31.12.1993 г., стр. 21.